ระเบียบ กระเบียบ ก.พ.ว่าด้วยทุนเล่าเรียนหลวงพ.ศ. ๒๕๐๘ ด้วยพระบาทสมเด็จพระเจ้าอยู่หัวได้ทรงมีพระราชปรารภว่าแต่เดิมมาเคยมีทุนเล่าเรียนหลวงไปศึกษาวิชา ณ ต่างประเทศ ให้แก่นักเรียนที่เรียนสำเร็จประโยคมัธยมบริบูรณ์เมื่อนักเรียนทุนเหล่านี้เรียนสำเร็จแล้วก็ได้กลับมารับราชการเป็นกำลังสำคัญในการพัฒนาประเทศชาติได้เป็นอย่างดีแต่ต่อมาการให้ทุนเล่าเรียนหลวงได้ยุติลง สมควรที่จะได้จัดเรื่องนี้ขึ้นอีก คณะรัฐมนตรีพิจารณาลงมติสนองตามพระราชปรารภให้รื้อฟื้นการให้ทุนเล่าเรียนหลวงขึ้นใหม่โดยให้ผู้สอบได้คะแนนยอดเยี่ยมในการสอบประโยคมัธยมศึกษาตอนปลายสอบแข่งขันกันเพื่อรับทุนเล่าเรียนหลวงตามระเบียบที่ ก.พ. จะได้กำหนดต่อไปและคณะรัฐมนตรีได้นำความกราบบังคมทูลทราบใต้ฝ่าละอองธุลีพระบาทแล้ว ก.พ.จึงวางระเบียบทุนเล่าเรียนหลวงไว้ ดังต่อไปนี้ข้อ ๑ระเบียบนี้เรียกว่า ระเบียบ ก.พ. ว่าด้วยทุนเล่าเรียนหลวงพ.ศ. ๒๕๐๘ข้อ ๒[๑]ให้ใช้ระเบียบนี้ตั้งแต่วันถัดจากวันประกาศในราชกิจจานุเบกษาเป็นต้นไปทุนเล่าเรียนหลวงข้อ ๓[๒]กำหนดให้มีทุนเล่าเรียนหลวงพระราชทานแก่นักเรียนที่จบตามหลักสูตรประโยคมัธยมศึกษาตอนปลายพุทธศักราช ๒๕๑๘ ของกระทรวงศึกษาธิการ โดยได้ระดับคะแนนเฉลี่ยดีเยี่ยม จำนวนปีละ ๙ทุน แบ่งออกเป็น ๓ หน่วย ดังนี้(๑) หน่วยวิชาคณิตสาสตร์และวิทยาศาสตร์ จำนวน๓ ทุน(๒) หน่วยวิชาภาษาและสังคมศึกษา จำนวน๓ ทุน(๓) หน่วยวิชาชีพและวิชาศิลปะ จำนวน๓ ทุนถ้าปรากฏว่าในปีใด ผู้มีสิทธิจะได้รับทุนเป็นผู้ที่ไม่อยู่ในมาตรฐานหรือเป็นผู้ที่ไม่เหมาะสมถึงขนาดแล้วก.พ. อาจพิจารณางดให้ทุนเฉพาะรายหรือทั้งหมดก็ได้ข้อ ๔[๓]ทุนทั้งหมดนี้ให้เพื่อการศึกษาขั้นอุดมศึกษาถึงระดับปริญญาตรีมีกำหนดไม่เกิน ๕ ปี โดยไม่มีข้อผูกพันที่จะต้องกลับมารับราชการข้อ ๕[๔] ถ้าครบ ๕ ปี ตามที่ได้รับทุนแล้วผู้ได้รับทุนประสงค์จะขอรับทุนต่อโดยสังกัดกระทรวงทบวงกรมใดหรือองค์การรัฐบาลใดก็ตามการผูกพันเข้ารับราชการหรือเข้าทำงานย่อมเกิดขึ้นตามระเบียบและข้อตกลงแห่งทุนนั้นๆคุณสมบัติของผู้สมัครสอบข้อ ๖[๕] ผู้สมัครสอบต้องเป็นผู้มีคุณสมบัติทั่วไปตามมาตรา ๒๔ แห่งพระราชบัญญัติระเบียบข้าราชการพลเรือน พ.ศ. ๒๕๑๘ ยกเว้น (๒)ข้อ ๗[๖]ผู้สมัครสอบต้องมีอายุนับถึงวันหมดเขตรับสมัครไม่เกิน ๒๐ ปีบริบูรณ์ข้อ ๘[๗]ผู้สมัครสอบจะต้องได้รับการตรวจสุขภาพจากคณะกรรมการแพทย์ ก.พ.ข้อ ๙[๘] ผู้สมัครสอบต้องเป็นผู้จบประโยคมัธยมศึกษาตอนปลายตามหลักสูตรของกระทรวงศึกษาธิการประจำปีการศึกษาก่อนปีที่มีการจัดสอบเพื่อรับทุนเล่าเรียนหลวงขึ้นไปเพียงรุ่นเดียว โดยต้องได้รับคะแนนเฉลี่ยของวิชาบังคับไม่ต่ำกว่า ๒.๕๐และได้ระดับคะแนนเฉลี่ยตลอดหลักสูตรประโยคมัธยมศึกษาตอนปลายไม่ต่ำกว่า ๓.๕๐ข้อ ๑๐[๙]ผู้สมัครสอบจะต้องไม่ตกในวิชาหนึ่งวิชาใดตลอดหลักสูตรประโยคมัธยมศึกษาตอนปลายข้อ ๑๑ ผู้สมัครสอบจะต้องเป็นผู้มีศีลธรรมวัฒนธรรม และความประพฤติดี โดยมีหนังสือรับรองความประพฤติของครูใหญ่ อาจารย์ใหญ่หรือผู้อํานวยการโรงเรียนที่ต้นสังกัดแสดงด้วยสิทธิในการสอบรับทุนข้อ ๑๒[๑๐]ผู้สมัครสอบมีสิทธิในการสมัครสอบรับทุนได้เพียงหน่วยเดียววิชาที่กำหนดให้เรียนข้อ ๑๓[๑๑]ผู้ที่ได้รับทุนเล่าเรียนหลวงจะเลือกเรียนวิชาใด ณ สถาบันอุดมศึกษาแห่งใดในประเทศไหน ก.พ. จะพิจารณาให้ความเห็นชอบ โดยพิจารณาความประสงค์ คุณวุฒิและคุณลักษณะของผู้ได้รับทุน ทั้งนี้ผู้ได้รับทุนจะเลือกเรียนในประเทศไทยก็ได้การสอบข้อ ๑๔ ก.พ.เป็นผู้ดําเนินการสอบ กําหนดหลักสูตรและวิธีการสอบ ซึ่งจะประกาศเป็นคราว ๆ ไปการควบคุมดูแลข้อ ๑๕ ผู้ได้รับทุนเล่าเรียนหลวงต้องอยู่ในความดูแลของก.พ. และต้องปฏิบัติตามกฎข้อบังคับและระเบียบการของ ก.พ. โดยเคร่งครัดให้ไว้ณ วันที่ ๒ กุมภาพันธ์ พ.ศ. ๒๕๐๘จอมพลถ. กิตติขจรนายกรัฐมนตรีประธาน ก.พ.ระเบียบก.พ. ว่าด้วยทุนเล่าเรียนหลวง (ฉบับที่ ๒) พ.ศ. ๒๕๑๐[๑๒]ระเบียบก.พ. ว่าด้วยทุนเล่าเรียนหลวง (ฉบับที่ ๓) พ.ศ. ๒๕๑๑[๑๓]ระเบียบก.พ. ว่าด้วยทุนเล่าเรียนหลวง (ฉบับที่ ๔) พ.ศ. ๒๕๑๔[๑๔]ระเบียบก.พ. ว่าด้วยทุนเล่าเรียนหลวง (ฉบับที่ ๕) พ.ศ. ๒๕๑๔[๑๕]ระเบียบก.พ. ว่าด้วยทุนเล่าเรียนหลวง (ฉบับที่ ๖) พ.ศ. ๒๕๑๖[๑๖]ระเบียบก.พ. ว่าด้วยทุนเล่าเรียนหลวง (ฉบับที่ ๗) พ.ศ. ๒๕๒๐[๑๗][๑] ราชกิจจานุเบกษาเล่ม ๘๒/ตอนที่ ๑๖/หน้า ๙๓/๒๓ กุมภาพันธ์ ๒๕๐๘[๒] ข้อ ๓แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๗) พ.ศ. ๒๕๒๐[๓] ข้อ ๔แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๔) พ.ศ. ๒๕๑๔[๔] ข้อ ๕แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๔) พ.ศ. ๒๕๑๔[๕] ข้อ ๖แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๗) พ.ศ. ๒๕๒๐[๖] ข้อ ๗แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๖) พ.ศ. ๒๕๑๖[๗] ข้อ ๘แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๓) พ.ศ. ๒๕๑๑[๘] ข้อ ๙แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๗) พ.ศ. ๒๕๒๐[๙] ข้อ ๑๐แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๗) พ.ศ. ๒๕๒๐[๑๐] ข้อ ๑๒แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๗) พ.ศ. ๒๕๒๐[๑๑] ข้อ ๑๓แก้ไขเพิ่มเติมโดยระเบียบ ก.พ. ว่าด้วยทุนเล่าเรียนหลวง (ฉบับที่ ๕) พ.ศ. ๒๕๑๔[๑๒] ราชกิจจานุเบกษาเล่ม ๘๔/ตอนที่ ๓๓/หน้า ๒๐๒/๑๘ เมษายน ๒๕๑๐[๑๓] ราชกิจจานุเบกษาเล่ม ๘๕/ตอนที่ ๓๙/ฉบับพิเศษ หน้า ๗/๑ พฤษภาคม ๒๕๑๑[๑๔] ราชกิจจานุเบกษาเล่ม ๘๘/ตอนที่ ๓๑/หน้า ๑๔๕/๒๓ มีนาคม ๒๕๑๔[๑๕] ราชกิจจานุเบกษาเล่ม ๘๘/ตอนที่ ๑๐๔/หน้า ๖๖๑/๒๘ กันยายน ๒๕๑๔[๑๖] ราชกิจจานุเบกษาเล่ม ๙๐/ตอนที่ ๔๓/หน้า ๑๓๓/๒๔ เมษายน ๒๕๑๖[๑๗] ราชกิจจานุเบกษาเล่ม ๙๔/ตอนที่ ๔๒/หน้า ๓๙๒/๑๗ พฤษภาคม ๒๕๒๐